Abashiri
Abashiri (jaapani 網走) on linn (shi) Jaapanis Hokkaidō saare kirderannikul Ohhoota mere Abashiri lahe ääres Hokkaidō prefektuuris 50 km Kitamist idas ning 350 km Sapporost kirdes, Ohhotski allprefektuuri keskus selle idaosas. Abashiri linn piirneb Kitami linnaga läänes, Koshimizu linnaga idas ja Ōzora linnaga lõunas. Linna pindala on 470,94 või 470,92 või 470,88 km².[viide?] Elanikke oli 2009. aastal 39 700. Linna tunnuspuu on jaapani juudapuulehik ja tunnuslill dauuria rodo. Vallanumber on 01211-4. Linnapea on Osamu Ōba. Jaapanlastele on linn tuntud eeskätt vangla järgi, välisturistidele jää järgi.